Huevos Rancheros (αυγά μάτια με πουρέ φασολιών, τορτίγιες και ντοματόσαλτσα)
Αυτά τα μεξικάνικα αυγά με τα όλα τους -πουρέ φασολιών, σάλτσα, αβοκάντο- που σερβίρονται πάνω σε τορτίγια ξεκινάνε δυνατά τη μέρα, είναι όμως κι ένα πλήρες μεσημεριανό γεύμα.
8 αυγά, κατά προτίμηση βιολογικά, 40 ml ελαιόλαδο, 8 τορτίγιες καλαμποκιού (τις βρίσκουμε σε όλα τα σούπερ μάρκετ, συνήθως στα ράφια με τις πίτες για σουβλάκια, τις αραβικές και τις κυπριακές πίτες ή με τα έθνικ προϊόντα), 1 ώριμο αβοκάντο, καθαρισμένο και κομμένο σε κύβους 1 εκ., 200 γρ. βρασμένα κόκκινα φασόλια (από κονσέρβα), στραγγισμένα και καλά ξεπλυμένα, 2 κουτ. σούπας φύλλα φρέσκου κόλιανδρου (ή, αν δεν μας αρέσει ή δεν βρούμε, μαϊντανού), ψιλοκομμένα, 1 μικρό ξερό κρεμμύδι, σε ψιλά καρέ , 1 σκελίδα σκόρδο, 30 ml ελαιόλαδο, αλάτι, φρεσκοτριμμένο πιπέρι, 4 ώριμες ντομάτες, τριμμένες, 1 μικρή πιπερίτσα τσίλι, ψιλοκομμένη, (ή λίγες σταγόνες ταμπάσκο ή όσο καυτερό μάς αρέσει), 1 μεγάλο ξερό κρεμμύδι, σε ψιλά καρέ , 2 σκελίδες σκόρδο, ψιλοκομμένες, 30 ml ελαιόλαδο, αλάτι, φρεσκοτριμμένο πιπέρι
Για να φτιάξουμε huevos rancheros, αρχικά ζεσταίνουμε, σε μια κατσαρόλα, το λάδι σε μέτρια φωτιά και σοτάρουμε τα φασόλια με το κρεμμύδι και το σκόρδο για περίπου 4 λεπτά, μέχρι να μαλακώσουν ελαφρώς τα σκορδοκρέμμυδα.Αλατοπιπερώνουμε, ρίχνουμε τον κόλιανδρο και ανακατεύουμε.Αδειάζουμε το μείγμα στο μπλέντερ και το πολτοποιούμε.Ζεσταίνουμε στην κατσαρόλα (χωρίς να την καθαρίσουμε) το λάδι σε μέτρια φωτιά και σοτάρουμε το κρεμμύδι με το σκόρδο και το τσίλι για περίπου 4-5 λεπτά, μέχρι να μαλακώσουν ελαφρώς. Αλατοπιπερώνουμε, ρίχνουμε την ντομάτα και μαγειρεύουμε για περίπου 7-8 λεπτά, μέχρι να δέσει η σάλτσα ελαφρώς. Σε ένα μεγάλο τηγάνι ζεσταίνουμε το ελαιόλαδο σε μέτρια φωτιά και τηγανίζουμε (σε δόσεις) τα αυγά μάτια για περίπου 2 λεπτά ή μέχρι να γίνουν όπως μας αρέσουν.Βάζουμε τις τορτίγιες σε ένα ρηχό ταψί ή στη σχάρα του φούρνου και τις ζεσταίνουμε για 1-2 λεπτά στη λειτουργία του αέρα στους 200°C, μέχρι να ζεσταθούν ελαφρώς.Βάζουμε τις τορτίγιες στα πιάτα και απλώνουμε στο 1/3 κάθε πίτας λίγη από τη σάλτσα ντομάτας. Πάνω από τη σάλτσα βάζουμε ένα αυγό μάτι και δίπλα τον πουρέ φασολιού και το αβοκάντο και σερβίρουμε τα huevos rancheros .
Αβοκάντο,Αυγά,Φασόλια